CELEX: 32010R0152
Language: hu
Date: 2010-02-23 00:00:00
Title: A Bizottság 152/2010/EU rendelete ( 2010. február 23. ) egyes áruk Kombinált Nómenklatúra szerinti besorolásáról

25.2.2010   
            
            
               HU
            
            
               Az Európai Unió Hivatalos Lapja
            
            
               L 48/3
            
         A BIZOTTSÁG 152/2010/EU RENDELETE
   (2010. február 23.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. február 23-án.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Az áru 160 világos apró izzólámpát (1,5 V/0,5 W) magukba foglaló, sötétzöld elektromos vezetékekből áll, amelyek összeillesztve 320 × 150 cm-es hálót (úgynevezett „fényhálót”) alkotnak. Az egyes hálószemek 19 cm × 19 cm-esek, így az egyes izzók közötti távolság megközelítőleg 19 cm.
                  Az áru egy 24 V-os statikus áramátalakítót, 8 darab akasztóval ellátott tapadókorongot és 10 tartalékizzót magában foglaló, a kiskereskedelmi forgalom számára kiszerelt csomagban kerül bemutatásra.
                  A fényháló kül- és beltéri használatra egyaránt alkalmas.
                  Az áru dekorációs célra, például karácsonyfa vagy ablak díszítésére szolgál.
               
               
                  9405 30 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 9405 és a 9405 30 00 KN-kód szövegezése határozza meg.
                  A háló méreténél fogva könnyen felhelyezhető a karácsonyfára, és alkalmas annak beterítésére. A vezetékek színének, valamint a hálónak az ághegyeken keresztül a fa törzse felé történő behúzását lehetővé tévő, 19 cm × 19 cm-es hálószemeknek köszönhetően a bekapcsolást követően a vezetékek és az izzók rejtve maradnak, míg a fények átszűrődnek az ágak között, egyenletes dekoratív hatást biztosítva.
                  Habár az áru más célokra is felhasználható, objektív és azonosítható jellemzői alapján rendeltetése az, hogy fényével a karácsonyfát díszítse.
                  Ezért az árut a 9405 30 00 KN-kód alá, karácsonyfaégő-készletként kell besorolni.